0574.xml
خصوصی عدالت نے شوکت عزیز کی طرف سے سابق صدرپرویزمشرف کو ایمرجنسی لگانے کی ایڈوائس کی دستاویز کو بطور شہادت قبول کرنے کی استدعا مسترد کر دی وکیل صفائی فروغ نسیم کا پیش کردہ خط جعلی اور من گھڑت ہے، اکرم شیخ، دستاویز کو کیس کا حصہ نہیں بنا سکت تاہم پرویز مشرف کے وکلاء تحقیقاتی ٹیم کے سربراہ سے اس دستاویز کی بنا پر سوالات کر سکتے ہیں، عدالت
اسلام آباد ۔ 09 ستمبر (اے پی پی) خصوصی عدالت نے سابق صدرپرویزمشرف کیخلاف سنگین غداری کے مقدمہ میں وکیل صفائی فروغ نسیم کی جانب سے سے پیش کی گئی اس دستاویز کو بطور شہادت قبول کرنے سے انکار کر دیا جو ان کے بقول تین نومبر 2007 ء کو ملک میں ایمرجنسی کے نفاذ کے لئے اس وقت کے وزیر اعظم شوکت عزیز نے بطورایڈوائس پرویز مشرف کو بجھوائی تھی۔ عدالت نے واضح کیا کہ دو صفحات پر مشتمل اس دستاویز کوبطور شہادت پیش نہیں کیا جا سکتا اور نہ اسے عدالتی کارروائی کا حصہ بنایا جائے گا۔ منگل کوجسٹس فیصل عرب کی سربراہی میں جسٹس طاہرہ فاطمہ اورجسٹس یاورعلی پرمشتمل تین رکنی بنچ نے کیس کی سماعت کی۔ سماعت کے آغاز پر وکیل صفائی فروغ نسیم نے 3 نومب2007ء کوایمرجنسی کے نفاذ کے حوالے سے سابق صدرکو وزیراعظم شوکت عزیزکی جانب سے لکھا گیاخط پیش کیااورکہاکہ اس خط میں سابق صدرکو ایمرجنسی نافذ کرنے کی ایڈوائس دی گئی تھی۔ پراسیکوٹر ٹیم کے سربراہ اکرم شیخ نے اس خط کوجعلی قراردیا اورکہا کہ یہ ایک من گھڑت خط ہے۔ فروغ نسیم نے پیش کردہ خط کووزیراعظم شوکت عزیزکی ایڈوائس قراردیتے ہوئے مطالبہ کیا کہ سابق وزیراعظم کونوٹس جاری کیاجائے اور اگرپراسیکیوٹر چاہے توسابق وزیراعظم سے اس خط کی تصدیق بھی کرے، یہ خط انٹرنیٹ پر دستیاب ہے جواس سے قبل اخبار میں بھی شائع ہوچکاہے جس کی کسی نے تردید نہیں کی۔ فروغ نسیم نے کہا کہ اگر نوٹس کے باوجود شوکت عزیزعدالت میں پیش نہ ہوسکیں تو ایک کمیشن مقررکرکے لندن میں سابق وزیراعظم سے اس خط کے مستنداور اصلی ہونے کے بارے میں پوچھاجائے۔ جسٹس فیصل عرب نے کہا کہ ہم اس دستاویز کو کیس کا حصہ نہیں بنا سکتے کیونکہ یہ مصدقہ نہیں ہے تاہم پرویز مشرف کے وکلاء تحقیقاتی ٹیم کے سربراہ سے اس دستاویز کی بنا پر سوالات کر سکتے ہیں۔ سماعت کے دوران ایف آئی اے کے افسرمقصود الحسن پردوبارہ جرح کرتے ہوئے وکیل صفائی نے کہا کہ گواہ نے چارج شیٹ میں ایسے کسی معاو ن یا سہولت کارکاذکرنہیں کیا جس نے ایمرجنسی کے نفاذ میں سابق صدرکی مددکی ہو۔ جس پرمقصود الحسن نے جواب دیاکہ ایف آئی اے کی ٹیم نے گورنروں ، وزراء ،اٹارنی جنرل ،سیکرٹری کابینہ ڈویژن اورصدرکے پرنسپل سیکرٹری سے تحقیقات کیں جس میں یہ بات سامنے آئی کہ ایمرجسنی لگانے کے ذمہ دارصرف سابق صدر ہیں، سیکرٹری کابینہ نے ایمرجنسی کے نفاذ کوایک طرح سے مارشل لاء قراردیاہے۔ مقصود الحسن نے کہا کہ ایمرجنسی کے نفاذ میں پرویز مشرف کی معاونت کسی پر ثابت نہیں ہو سکی، وہ اس بات سے بھی لاعلم ہیں کہ اس کے وقت کے وزیر اعظم شوکت عزیز نے تین نومبر 2007 کو ملک میں ایمرجنسی کے نفاذ کے لئے ایڈوائس صدر کو بھجوائی اور یہ کہنا بھی درست نہیں کہ استغاثہ نے وزیر اعظم کی طرف سے بجھوائی گئی کوئی سمری چھپائی ہے۔ بعدازاں عدالت نے کیس کی مزید سماعت آج بدھ کی صبح تک ملتوی کردی۔
APP
09.09.14
0574p.xml
غداری کیس: ایمرجنسی نفاذ کیلئے شوکت عزیز کی سمری پیش‘ بطور شہادت قبول نہیں: عدالت
اسلام آباد (نمائندہ نوائے وقت ) خصوصی عدالت نے سابق صدر مشرف کیخلاف غداری کیس میں وکیل صفائی فروغ نسیم کی جانب سے ان دستاویزات کو بطور شہادت قبول کرنے سے انکار کردیا جو 3 نومبر 2007 ء کو ملک میں ایمرجنسی کے نفاذ کیلئے اس وقت کے وزیر اعظم شوکت عزیز نے بطور ایڈوائس مشرف کو بجھوائی تھیں، عدالت نے واضح کیا کہ مشرف کے وکیل کی جانب سے ایمرجنسی کے نفاذ کیلئے سابق وزیر اعظم کی ایڈوائس پر مبنی دو صفحات پر مشتمل دستاویز کوبطور شہادت پیش نہیں کیا جاسکتا اور نہ اسے عدالتی کارروائی کا حصہ بنایا جائیگا، عدالت نے مشرف کے وکیل کو مقدمہ میں متفرق درخواست دائر کرنے کی اجازت دیتے ہوئے سماعت آج بدھ تک ملتوی کردی ہے۔ وکیل صفائی نے 3 نومبر 2007ء کو ایمرجنسی کے نفاذ کے حوالے سے سابق صدرکو وزیراعظم شوکت عزیزکی جانب سے لکھا گیا خط پیش کیا اورکہاکہ اس خط میں سابق صدرکو ایمرجنسی نافذ کرنے کی ایڈوائس دی گئی تھی تاہم پراسیکوٹر ٹیم کے سربراہ اکرم شیخ نے اس خط کو جعلی قراردیا اورکہا کہ یہ ایک من گھڑت خط ہے عدالت سے استدعا ہے کہ اسے مسترد کر دیا جائے، فروغ نسیم نے پیش کردہ خط کو وزیراعظم شوکت عزیزکی ایڈوائس قراردیتے ہوئے مطالبہ کیا کہ سابق وزیراعظم کو نوٹس جاری کیا جائے یہ نوٹس لندن میں ان کی رہائشگاہ پر بھجوایا جائے اور اگر پراسیکوٹر چاہیں تو سابق وزیراعظم سے اس خط کی تصدیق بھی کر سکتے ہیں، یہ خط انٹرنیٹ پر دستیاب ہے جس کی کسی نے تردید نہیں کی فروغ نسیم نے عدالت سے کہا کہ اگر نوٹس کے باوجود شوکت عزیزعدالت میں پیش نہ ہوسکیں تو ایک کمیشن مقررکرکے لندن میں سابق وزیراعظم سے اس خط کے مستنداور اصلی ہونے کے بارے میں پوچھاجائے جسٹس فیصل عرب نے کہا کہ ہم اس دستاویز کو کیس کا حصہ نہیں بنا سکتے کیونکہ یہ مصدقہ نہیں ہے تاہم پرویز مشرف کے وکلا تحقیقاتی ٹیم کے سربراہ سے اس دستاویز کی بنا پر سوالات کر سکتے ہیں سماعت کے دوران ایف آئی اے کے افسر مقصود الحسن پردوبارہ جرح کرتے ہوئے وکیل صفائی کا کہناتھا کہ گواہ نے چارج شیٹ میں ایسے کسی معاون یا سہولت کارکاذکرنہیں کیاجس نے ایمرجنسی کے نفاذ میں سابق صدرکی مددکی ہو جس پر مقصود الحسن نے جواب دیاکہ ایف آئی اے کی ٹیم نے گورنروں، وزرائ، اٹارنی جنرل، سیکرٹری کابینہ ڈویژن اورصدرکے پرنسپل سیکرٹری سے تحقیقات کیں جس میں یہ بات سامنے آئی کہ ایمرجنسی لگانے کے ذمہ دارصرف مشرف ہیں، سیکرٹری کابینہ نے ایمرجنسی کے نفاذ کوایک طرح سے مارشل لاء قرار دیا ہے۔ مقصود الحسن نے کہ ایمرجنسی کے نفاذ میں مشرف کی معاونت کسی پر ثابت نہیں ہو سکی میں اس بات سے بھی لاعلم ہوں کہ اس کے وقت کے وزیراعظم شوکت عزیز نے تین نومبر 2007 کو ملک میں ایمرجنسی کے نفاذ کے لئے ایڈوائس صدر کو بھجوائی، یہ کہنا بھی درست نہیں کہ استغاثہ نے وزیراعظم کی طرف سے بجھوائی گئی کوئی سمری چھپائی ہے۔ پراسیکیوٹر اکرم شیخ نے کہا کہ وہ آج مقدمہ کے آخری گواہ کو بھی عدالت میں لائیں گے تاکہ اس کا بیان ریکارڈ کرنے پر جرح کا عمل مکمل کیا جا سکے۔
nawa-e-waqt
10.09.14